
Ministru kabineta rīkojums Nr. 121
Rīgā 2026. gada 10. martā (prot. Nr. 14 33. §)
Par Latvijas Republikas pilnvarotajiem pārstāvjiem Ieguldījumu strīdu izšķiršanas starptautiskā centra Padomnieku ekspertu grupā un Arbitru ekspertu grupā
· 1. Pamatojoties uz 1965. gada 18. marta Konvencijas par ieguldījumu strīdu izšķiršanu starp valstīm un citu valstu pilsoņiem 13. pantu un likuma "Par Konvenciju par ieguldījumu strīdu izšķiršanu starp valstīm un citu valstu pilsoņiem" 3. pantu, iecelt par Latvijas Republikas pilnvarotajiem pārstāvjiem Ieguldījumu strīdu izšķiršanas starptautiskā centra (turpmāk – centrs) Padomnieku ekspertu grupā un Arbitru ekspertu grupā zvērinātu advokātu Sandi Bērtaiti, zvērinātu advokātu Jāni Ešenvaldu, zvērinātu advokātu Tomu Krūmiņu, zvērinātu advokāti Aiju Lejnieci, Londonas Universitātes koledžas Juridiskās fakultātes profesoru starptautiskajās publiskajās tiesībās Mārtiņu Paparinski, zvērinātu advokāti Maiju Tipaini, zvērinātu advokāti Daigu Zivtiņu un zvērinātu advokāti Gaļinu Žukovu.
· 2. Finanšu ministram kā Latvijas pilnvarniekam Pasaules Bankas grupas institūcijās paziņot centra Ģenerālsekretariātam par Latvijas izvirzītajiem pilnvarotajiem pārstāvjiem centra Padomnieku ekspertu grupā un Arbitru ekspertu grupā.
· 3. Atzīt par spēku zaudējušu Ministru kabineta 2020. gada 14. februāra rīkojumu Nr. 56 "Par Latvijas Republikas pilnvarotajiem pārstāvjiem Ieguldījumu strīdu izšķiršanas starptautiskā centra Administratīvajā padomē, Padomnieku ekspertu grupā un Arbitru ekspertu grupā" (Latvijas Vēstnesis, 2020, 34. nr.).

